cyanic-selkie/wikianc huggingface dataset:
פליפה השישי, מלך ספרד
עבודתו בספרד ובמדינות זרות
פליפה הלך בדרכי אמו סופיה, שהשתתפה באולימפיאדת רומא בשנת 1960 בענף שיט מפרשיות, והיה חבר המשלחת האולימפית של ספרד באותו ענף באולימפיאדת ברצלונה בשנת 1992. הוא השתתף בטקס הפתיחה ונשא את דגל ספרד. בסופו של דבר, הוא סיים במקום השישי וזכה בדיפלומה אולימפית.
שאקה
שנותיו הראשונות כלוחם
כאשר הגיע שאקה לגיל 23, אוחד שבט האמדלטשני אינטאנגה עם שלטון האיזיקאווה (izukuaa), שאקה שימש כלוחם מט'ט'וואה למשך שש השנים הבאות. המדיניות של השבט הייתה של לחימה אגרסיביות מתוכננת ושאקה מצא פורקן בלחימה אלימה מסוג זה. בתקופה זו הוא התחיל לגבש את משנתו הצבאית.
מפקאנה (פיזור)
השלכות המפקאנה:
OU
אגף הכשרות
סימני הכשרות של OU:
יחסי איטליה–הממלכה המאוחדת
היסטוריה
איטליה ובריטניה חתמו ב-26 באפריל 1915 על ברית לונדון, ובעקבות כך, הצטרפה איטליה למדינות ההסכמה במלחמת העולם הראשונה.לאחר עליית מוסוליני לשלטון, נחתם הסכם בין בריטניה לאיטליה על חלוקת ההשפעה באתיופיה (אתיופיה המודרנית). עם זאת, ההסכם לא זכה לפופולריות, בשל חבירת מוסוליני לציר בין ממלכת איטליה ולגרמניה הנאצית בראשות היטלר.בשנת 1940 איטליה הצטרפה למלחמת העולם השנייה לצד גרמניה, ובעקבות כך לחמו בריטניה ואיטליה ביניהם, עד הפלישה של בעלות הברית לסיציליה אשר הביאה לכניעת הממשלה האיטלקית בסתיו 1943. המועצה הפשיסטית העליונה הדיחה את מוסוליני, החליפה צדדים, חתמה על הסכם כניעה והצטרפה לבעלות הברית. אולם, הגרמנים בינתיים פלשו לחציה הצפוני של איטליה, מוסוליני שוחרר בפשיטת גראן סאסו, והוקמה הרפובליקה הסוציאלית האיטלקית, שלחמה לצד הגרמנים, עד לתבוסתם באביב 1945.
פוליטיקה
שתי המדינות הן חברות נאט"ו, הארגון לביטחון ושיתוף פעולה באירופה וה-G8
שירות האוויר
במהלך אפריל 1948 החל השם "חיל האוויר" להחליף בהדרגה את השם "שירות האוויר", מבלי שהוצאה הודעה רשמית על כך. יום השנה להקמת חיל האוויר צוין, החל משנת 1948, לפי תאריך הקמתו של שירות האוויר בשלהי 1947.
עיריית תל אביב קבעה לוחית זיכרון על הבית בו היה המטה הראשון של שירות האוויר ברח' מונטפיורי 9 בתל אביב.
אפסאנה נג'מאבאדי
הטיה מגדרית בזיכרון הלאומי של איראן
נשים, באורח מסורתי, נפקדות מהסיפור ההיסטורי ואם הן מופיעות אז הן מתויגות בקטגוריות משניות ולא של הסיפור ההיסטורי המרכזי. בספרה "The Story of Daughters of Quchan: Gender and National Memory in Iranian History" נג'מאבאדי מספרת מחדש את הסיפור ההיסטורי של בנות קוצ'אן תוך ניסיון לעצב מחדש את הזיכרון הקולקטיבי האיראני של המהפכה החוקתית. היא טוענת כי היסטוריונים של איראן המודרנית מוטים מגדרית והוציאו את הנשים מהניתוחים ההיסטוריים ויש להחזיר את הנוכחות של נשים לטקסטים תרבותיים חשובים ולזיכרון הפוליטי שלהם. נג'מאבאדי טוענת כי אין צורך לחפש מקורות חדשים על נשים אלא לקרוא מחדש את המקורות הקיימים במבט אחר של ניתוח מגדרי וכך ניתן יהיה ללמוד על נשים גם ממקורות על גברים.
(2013) Professing Selves: Transsexuality and Same-Sex Desire in Contemporary Iran
מאז אמצע שנות ה-80, הרפובליקה האסלאמית של איראן התירה וסיבסדה באופן חלקי ניתוחים לשינוי מין. נג'מאבאדי בוחנת את המשמעות של טרנסקסואליות באיראן כיום. בשילוב של מחקר היסטורי ואתנוגרפי, היא מתארת כיצד, בעידן שאחרי המהפכה, תחומים של משפט, פסיכולוגיה ופסיכיאטריה, תורת המשפט האסלאמי וביו-רפואה התרכזו בהבחנה בין הטרנסקסואל ה"אמיתי" והמקובל ובין קטגוריות אחרות של זהויות, בעיקר ההומוסקסואל ה"אמיתי", קטגוריה בלתי מקובלת באיראן. נג'מאבאדי טוענת כי שיתוף הפעולה הזה בין הרשויות הרפואיות, אנשי דת ופקידי ממשל – שהפכו טרנסקסואליות למותרת מבחינה משפטית ולקטגוריה של ישות קבילה לקיום – צמח מתוך הניסיון המסוים של איראן במודרניות אסלאמית. באופן פרדוקסלי, הרגולציה של המדינה יצרה מרחבים חדשים לחיים לא נורמטיבים באיראן, שכן קביעה מי הוא באמת "טרנס" מסתמך במידה רבה על הסיפורים שאנשים בוחרים לספר ועל הזהות העצמית שהם מצהירים עליה.
(2005) Women with Mustaches and Men without Beards: Gender and Sexual Anxieties of Iranian Modernity
הספר מתבסס על מגוון עשיר של חומר חזותי וספרותי מאיראן במאה ה-19, נג'מאבאדי קוראת מחדש ומשכתבת את ההיסטוריה של התקופה המודרנית באיראן דרך העדשה של מגדר ומיניות. נג'מאבאדי מפרקת את המושגים וההגדרות הנוקשים של מגדר ומיניות באסלאם הטרום מודרני, וכותבת על המרכזיות של מגדר ומיניות בעיצובן של התרבות והפוליטיקה המודרנית באיראן ואיך שינויים ברעיונות על מגדר ומיניות השפיעו על תפיסות של יופי, אהבה, מולדת, נישואין, חינוך ואזרחות. היא מסיימת בדיון פרובוקטיבי על פמיניזם איראני ותפקידו במלחמות התרבות הנוכחיות באיראן. בנוסף למתן נקודת מבט חדשה וחשובה בהיסטוריה האיראנית, נג'מאבאדי מדגימה במיומנות כיצד שימוש במגדר כקטגוריה אנליטית יכול לספק תובנות לגבי מבני הירארכיה וכוח ובכך אל הארגון של הפוליטיקה וחיי החברה.
קרקטואה
התפרצות 1883
כתוצאה מהפיצוץ הועפו רסיסי סלעים לגובה של כ-30 קילומטר. כעשרים קילומטרים מעוקבים של סלעים הפכו לאבק שהועף לאטמוספירה. הדבר הביא להחשכת אור היום בקרקטואה למשך כשבוע. רעש ההתפוצצות הגיע למרחק של כ-5,000 קילומטר ונשמע בפרת' שבאוסטרליה מדרום ובאי רודריג שבמאוריציוס ממערב. גל ההדף של הפיצוץ תועד ברישומי ברוגרף בכל רחבי העולם בחמשת הימים שלאחר האירוע, כאשר בחלק מהמקרים הופיעו שבעה שיאים, שמהם ניתן להסיק כי גל ההדף ביצע לפחות שלוש וחצי הקפות של כדור הארץ בכל כיוון לפני שדעך.
ריכרד קורהר
חייו
קורהר היה עובד המשרד לסטטיסטיקה של הרייך, יושב-ראש מועצת החברה הממלכתית 'רייך ומולדת' (Reich Und Heimat) ומחבר ספרים אקדמיים וספרות פופולרית בנושא תורת הגזע. בתקופת השלטון הנאצי היה קורהר חבר המפלגה הנאצית ומנהל המדור לסטטיסטיקה ומדיניות דמוגרפיה במטהו של רודולף הס. מ-1940 היה קורהר מפקח ראשי במשרד הסטטיסטיקה של היינריך הימלר ובין תפקידיו עיבד את נתוני "הפתרון הסופי של הבעיה היהודית" תוך שהוא נעזר בפקיד של "ההתאחדות הארצית של היהודים בגרמניה" ובחומר שסיפקו פקידיו של אדולף אייכמן בדו"ח שאותו כתב ועדכן בין השנים 1943-1944. במשפטו הודה אייכמן שמדורו נעזר בדו"ח קורהר לשם תכנון ההשמדה.
Come Fly with Me
הפקה
בביוגרפיה שכתב המפיק הנודע ג'ורג' מרטין הוא מספר כי כאשר ביקר באולפני קפיטול בזמן ההקלטות הוא שמע את סינטרה מביע את חוסר שביעות רצונו מעטיפת האלבום שבה הוא נראה לטענתו באופן נלעג כמקדם מכירות לחברת TWA.
האלבום הגיע למקום הראשון במצעד האמריקאי ושהה בפסגה במשך חמישה שבועות ולמקום השני במצעד הבריטי.
קריפו
גרמניה הנאצית
אנשי הקריפו היו בעיקר בלשים וסוכנים בבגדים אזרחיים, ועבדו בשיתוף פעולה עם הגסטפו, משטרת הסדר (אורפו; Ordnungspolizei) וה-Geheime Feldpolizei. הקריפו היה מאורגן במערכת היררכית, עם משרדים מרכזיים בכל הערים והערים הקטנות יותר. אלה, בתורם, דיווחו למשרדי המטה בערים הגרמניות הגדולות יותר, שדיווחו למחלקה החמישית של המשרד הראשי לביטחון הרייך בברלין. הקריפו עסק בעיקר בפשעים חמורים כמו אונס, רצח והצתה, וכן ב"פריצות האפלה", כינויין של פשיטות עבריינים על בתים נטושים, חנויות ובתי חרושת לדברי ערך במהלך הפצצות. הקריפו היה אחד ממקורות כוח האדם ששימשו למילוי שורות האיינזצגרופן, וכמה מפקדי קריפו בכירים, ארתור נבה ביניהם, הוצבו כמפקדי איינזצגרופן. יחידות ההרג הניידות של האיינזצגרופן פעלו ביישום הפתרון הסופי בשטחים שנכבשו על ידי מכונת המלחמה הנאצית, במסגרת השואה.
היינריך אוטו וילנד
פעילותו המחקרית
ב-1941 הצליח וילנד לבודד את הרעלן אלפא אמניטין, החומר הפעיל העיקרי בפטרייה הרעילה ביותר בעולם, אמנית המוות Amanita phalloides.
וילנד פעל רבות להגנה על סטודנטים, במיוחד יהודים, שסבלו מאפליה גזעית בעקבות חוקי נירנברג. סטודנטים שסולקו יכלו להישאר בקבוצתו של וילנד ככימאים, או כ-"Gäste des Geheimrats" (אורחים של חבר המועצה). אחד מתלמידיו, הנס קונרד לייפלט, הוצא להורג לאחר שאסף כסף למען אלמנתו של קורט הובר, חבר קבוצת הוורד הלבן.
אשף מצרי
אשף מצרי (שם מדעי: Tadarida aegyptiaca) הוא מין של עטלף ממשפחת האשפיים.
תיאור
לאשף המצרי, פרווה דחוסה בצבע חום-אפרפר בגוונים כהים יותר בראש ובגב, ובהירים יותר בחלק הקדמי, בעיקר סביב הצוואר. הכנפיים צרות ומחודדות עם קרומים חומים-בהירים שקופים למחצה. לאשף המצרי יש זנב קצר הבולט מעבר לקרום המחבר את הכנפיים. האוזניים גדולות (18–23 מילימטר) סמוכות זו לזו בקצה הראש, פונות קדימה, וצורתן מעוגלת. הפנים דמויות בולדוג ומקומטות. אורך הגוף עם הראש 6–8 סנטימטרים, וגפי הכנף באורך כ-5 סנטימטרים. משקל הזכר 11–20 גרם (בממוצע 15.8 גרם). הנקבות גדולות יותר, ומשקלן 13.8–20.5 גרם (בממוצע 16.3 גרם).
ז'אן דה מנשה
קורות חיים
דה מנשה היה פרופסור למזרחנות ושפות שמיות באוניברסיטת פריבור בשווייץ בין השנים 1936–1948 והעביר סמינרים במקביל גם באוניברסיטת הסורבון. בשנים 1949-1970 היה למנהל האקדמי של המכון היישומי ללימודים מתקדמים בפריז. הוא שימש כמרצה אורח באוניברסיטאות שונות, כולל באוניברסיטת הרווארד ופרינסטון בשנים 1954-1955.
פרסומים נבחרים
תרגומים
My Way
הרקע לכתיבת השיר
בשובו לניו יורק כתב אנקה מילים חדשות למנגינה הצרפתית, אשר את הזכויות לה קיבל ללא תמורה. אנקה ניסה במהלך הכתיבה להיכנס לתוך דמותו של סינטרה, תוך שהוא שואל את עצמו: "אם פרנק היה כותב את זה, איך הוא היה מתנסח?". אנקה חש כי סינטרה סימל את הדור הראשון ששם את "האני במרכז", ולכן לא היסס מלעשות שימוש במינוחים ששמים דגש חזק על האינדיבידואל, אשר מפאר את עצמו כמעט ללא שמץ של צניעות או ענווה.
גרסאות כיסוי
השיר תורגם לעברית פעמים אחדות ובוצע על ידי ספי ריבלין, ישראל יצחקי ואריק לביא.
אנטון אולסון
אנטון אולסון (בשוודית: Anton Olson; 1881–1967) היה שחמטאי שוודי ואלוף שוודיה לשחמט בשנת 1921.
פיל אייבי
אייבי, שנולד בקליפורניה וגדל בניו ג'רזי, החל לשחק פוקר באטלנטיק סיטי בהיותו נער, בעזרת תעודת זהות מזויפת. הוא זכה להצלחה מסחררת ועם השנים דבק בו הכינוי "טייגר וודס של הפוקר", על שם שחקן הגולף האפרו-אמריקני המפורסם. אייבי שחקן קבוע ב"משחק הגדול" (The Big Game) - משחק מזומן המתנהל במלון בלאג'יו בלאס וגאס עם בליינדים של 2,000$\4,000$ ולעיתים אף 4,000$\8,000$ (מינימום הכניסה למשחק הוא 80,000$, אך רוב השחקנים נכנסים עם כמה מאות אלפי דולרים).
גרשם קורט פרייער
עיקרי עבודתו
לאחר השתקעותו בישראל החל לשלב במחקריו את שני הנושאים שעניינו אותו במיוחד: האמנות והפילוסופיה המרקסיסטית.
עונת 2018/2019 בליגה א'
עונת 2018/2019 בליגה א' היא העונה העשירית של ליגה א' כליגה השלישית בחשיבותה בכדורגל בישראל. הליגה החלה ב-14 בספטמבר 2018 והסתיימה ב-25 באפריל 2019 בשני המחוזות.
חתולות הרעם
תקציר העלילה
שחקני קסוטו צוחקים על "חתולות הרעם". כולם גברים ואחד מהם, בני (דורון צברי), הביא לתחרות את ידידתו אושרית משולם (רותם אבוהב), אבל לא מרשה לה לשחק.
זיגמונד מוגולסקו
רומניה, ניו יורק ומקומות אחרים
מוגולסקו שלט יחד עם שותפו בתיאטרון יידיש ברומניה. שיבחו את תיאטרון ז'יגניצה, התזמורת שלו ואת מוגולסקו עצמו כשווה ערך ברמה לתיאטרון הלאומי. מוגולסקו שיחק, לפעמים, גם ברומנית ובכך משך קהל מעבר לקהילה היהודית. בתקופה זאת הוא נתן לדוד קסלר את תפקידו הראשון בתיאטרון. לו ולמשה פינקל הייתה מריבה והוא בילה את הקיץ בהופעות בגנים עם רביעייה אותה הקים. להקתו של פינקל לא הצליחה בלעדיו והם הגיעו במהרה להבנה. ב-1886 או 1887 עבר מוגולסקו לניו יורק, שם היה במהרה לאחד מכוכבי תיאטרון יידיש בעולם החדש. מאוחר יותר הוא יסד את "האופרה הרומנית" בלואר איסט סייד, מנהטן. ההצגה הראשונה שם הייתה ההופעה הראשונה, הלא מוצלחת, של אברהם גולדפדן בינואר 1888. בתקופה זו הוא הופיע גם ברוסיה, בגליציה, כנראה בלבוב ובאנגליה. בניו יורק הוא הביא את יעקב אדלר וקני ליפצין לבמה האמריקאית.
מותו והמוניטין שלו
מוגולסקו נפטר בניו יורק ב-1914, והשאיר אחריו את רעייתו אמלי, שתי בנות, בסי וליזה ובן – יוליוס.
מבצע יקב
הכוחות המשתתפים
המבצע נערך על ידי כוחות מחטיבת עציוני בפיקודו של משה דיין. חטיבה זו הפעילה במבצע את גדוד 61 (גדוד 'מוריה'), בפיקוד זלמן מרט ואת גדוד 62 (גדוד 'בית חורון'), בפיקודו של מאיר זורע. נוסף לאלה הפעילה החטיבה פלוגה מגדוד 68, מוגברת בארבע כיתות מקורס המ"כים המחוזי. כסיוע, עמדו לרשות התוקפים שתי סוללות תותחים, שתי סוללות מרגמות ומשוריינים מגדוד 64. כן עמדו לרשות מטה המבצע כוחות חי"ם לתפקידי משמר סטטיים.
גדוד 'מוריה'
הכוח העיקרי, גדוד 'מוריה', ואיתו פלוגה מגדוד 62, יצא לדרכו מהר אורה ב-19 באוקטובר בשעה 20:30, בשורה ארוכה ומסורבלת של כ-800 לוחמים. בשעה 22.00 הגיעו למסילת הרכבת. כאשר חצו את המסילה נפתחה עליהם אש ממקלע יחיד. מאש זו נהרג חייל אחד וכמה אחרים נפצעו. לפלוגת החוד ניתנה פקודה לחסל את המקלע, אך בשל תקלה היא לא בוצעה. עקב אורכה וסירבולה של שורת הלוחמים, לא התקיימה שליטה מלאה על חלקיה השונים: חלק מן החיילים ענו באש, וחלק נמנעו מכך. חלק התקדמו וחלק עצרו. הזמן חלף והסכנה של חשיפת הכוח בדרכו ליעדו לאור יום גברה. היות שהצלחת התוכנית הייתה תלויה בביצועה באותו לילה, נתן דיין בשעה 00:30 אישור לנסיגה, וכוח מן הגדוד סייע לתוקפים את ולג'ה (ר' למעלה). בימים הבאים פוצץ הגדוד בתים בכפרים בתיר ואל-קבו, שנעזבו. אלה הפכו לשטח הפקר.
יחסי אלבניה–מונקו
סקירה כללית
נשיא אלבניה הוזמן לביקור רשמי במונקו בחודש אוקטובר 2019.
ביירנייה
גאוגרפיה
האי התגלה ב-10 ביוני 1596 על ידי וילם ברנץ ושמו ניתן לו בעקבות דוב קוטב שנראה שוחה בסמוך לו. האי נחשב כ"טרה נוליוס" (לטינית terra nullius, ארץ שאינה שייכת לאיש), עד 1920 עת הושם תחת ריבונות נורווגית.
סימפלקס
כמבנה גאומטרי, הסימפלקס הוא פאון במרחב האוקלידי ה-n ממדי, שיש לו n+1 קודקודים. הסימפלקסים בממדים נמוכים הם נקודה, קטע, משולש ופירמידה משולשת (טטרהדרון). את הסימפלקס שקודקודיו הם הווקטורים אפשר לכתוב כקבוצת הצירופים  כאשר המקדמים  אי שליליים וסכומם 1.
מרגרט מאנז'ו
ראשית חייה
המלך הנרי גילה יותר עניין בפרישות ובתפילות מאשר בניהול השלטון, הוא אף סבל מחוסר יציבות נפשית והשלטון היה בעיקר בידם של דודיו, הלורד פרוטקטור המפרי, דוכס גלוסטר ועוצר שטחי אנגליה בצרפת, ג'ון מלנקסטר, דוכס בדפורד. ב-13 באוקטובר 1453 ילדה מרגרט את בנה היחיד, אדוארד מווסטמינסטר, הנסיך מוויילס, אולם המלך היה שקוע בתקופת שפל נפשי שנמשך כשנה ולא היה מודע לנעשה סביבו באותה עת. האם ובנה פרשו לארמון פלסנטיה בגריניץ' עד שבגר מעט.
מלחמות השושנים
הנרי הוגדר כבלתי כשיר למלוכה סמוך ללידת בנו וריצ'רד, דוכס יורק מונה לעוצר בשמו. יורק, שראה בעצמו טוען לגיטימי לכתר, מלך כמלך, קיבץ את תומכיו מבית יורק ותבע את הכתר לעצמו. לבית לנקסטר, אליו השתייך הנרי, לא היה מנהיג ממשי מאז מותו של המפרי, דוכס גלוסטר ב-1447, וקיים היה חשש אמיתי שריצ'רד יהפוך למלך ללא התנגדות. לחלל הזה נכנסה מרגרט, שביקשה להבטיח שבנה ישב על הכס. לאחר שהנרי שב לאיתנו, פיזרה מרגרט את מועצת העוצרים, הדיחה את בני יורק ממשרותיהם, וכאשר הם איימו בתקיפה חמושה על לונדון, קיבצה כוח תומכים ויצאה להילחם נגד בית יורק במסגרת קרב סנט אולבנס הראשון ב-1455. בין ראשי צבאה היה דוכס סאמרסט, שנפל בקרב. כוחות יורק ניצחו והנרי נלקח בשבי. ב-1457 פלשו כוחות צרפתיים לאי הבריטי, תוך ניצול הסכסוכים הפנימיים, ומרגרט הואשמה בשיתוף פעולה עמם.
פאולינה, נסיכת וירטמברג (1877–1965)
ביוגרפיה
פאולינה נולדה ב-19 בדצמבר 1877 בשטוטגרט, לוילהלם, נסיך וירטמברג ולמריה, נסיכת ולדק ופירמונט, בתם של גאורג ויקטור, נסיך ולדק ופירמונט והלנה, נסיכת נסאו, והייתה דודניתם של וילהלמינה, מלכת הולנד וקרל אדוארד, דוכס סקסוניה-קובורג-גותה. בהיותה בת 4 מתה אמה מריה, נסיכת ולדק ופירמונט, ובשנת 1886 התחתן אביה בשנית עם שרלוטה, נסיכת שאומבורג-ליפה. בשנת 1891 הוכתר אביה כמלך וירטמברג, אולם לאחר מלחמת העולם הראשונה הוא התפטר מתפקידו, בעקבות המהפכה הגרמנית.
גרהרד הנפי
גרהרד הנפי (בגרמנית: Gerhard Hanappi; 16 בפברואר 1929 – 23 באוגוסט 1980) היה קשר כדורגל אוסטרי שנחשב לאחד מגדולי הכדורגלנים האוסטרים בכל הזמנים.
מיג 1.44
פיתוח מטוס הקרב החל על ידי חברת מיג. בשנת 1983, אושרה "תוכנית היעד המשולבת" («Комплексная целевая программа») שכללה אפיון המטוס, שיהיה בעל כוח הנעה אווירי וחימוש, ומילוי הדרישות הטקטיות והטכניות של חיל האוויר ושר ההגנה. בשנת 1987 אושר התכנון של שני הדגמים, אך עקב מגבלות תקציב בוטל הפיתוח של הדגם הקל. בשנת 1991 המטוס עבר לשלב תכנון מתקדם, אך נפילת ברית המועצות בסוף אותה שנה עצרה את המשך הפיתוח עוד לפני שבוצעה טיסת ניסוי.
דון סטארי
ביוגרפיה
בשנת 1976, והוא בדרגת גנרל, פיקד על הקורפוס ה-5 בגרמניה. לאחר מכן שימש כראש פיקוד ההדרכה והאימונים של צבא ארצות הברית והיה ממעצבי "קרב האוויר-יבשה", אסטרטגית הלחימה של הכוחות האמריקנים במלחמת המפרץ. בתפקידו האחרון שימש כראש פיקוד המוכנות האמריקני. הוא פרש לגמלאות בשנת 1983.
אוצר לאומי (סרט)
עלילת הסרט
גייטס מגלה שישנה מפה מאחורי הכרזת העצמאות של ארצות הברית. חברו איאן הואו מציע לגנוב אותה אך גייטס מסרב, מה שגורם לאיאן לנסות לרצוח אותו. דרכיהם של גייטס ואיאן נפרדות, וגייטס חש מחויב לגנוב את ההכרזה כדי להגן עליה לפני שאיאן יגיע אליה. גייטס ועוזרו ריילי פול נעזרים באביגייל צ'ייס (אחראית הארכיון הממשלתי). לאחר גנבת ההכרזה הם נאלצים לברוח מסוכני ה-FBI
ע'אדה א-סמאן
השכלתה וספרותה
בשנים אלה א-סמאן לא פרסמה דברים, אך התקרבה יותר לבעיות החברתיות וחיברה כתבות עיתונאיות.
אפרים קרליבך
בשנת 1900, בגיל 20, הוסמך לרבנות. ב-1912 הקים את "התיכון היהודי" (Höhere Israelitische Schule) בלייפציג אותו ניהל עד 1936. ב-1924 מונה לרבה הראשי של לייפציג. בתחילת שנת 1936 עלה לארץ ישראל עם משפחתו והתיישב ברמת גן. שימש כרבה הראשי של רמת גן עד פטירתו באוקטובר אותה שנה. נקבר בבית הקברות טרומפלדור בתל אביב, בסמוך לקברו של הרב שלמה הכהן אהרונסון.
הפיגוע בתחנה המרכזית של באר שבע (2015)
הפיגוע בתחנה המרכזית בבאר שבע הוא פיגוע ירי שהתרחש ב-18 באוקטובר 2015, בעיצומו של גל הטרור שפקד את ישראל. מחבל בדואי, חמוש באקדח וסכין, נכנס לתחנה המרכזית בבאר שבע. הוא ירה למוות בחייל צה"ל, חטף את נשקו ופתח בירי אל עבר האנשים, לפני שחוסל. בפיגוע נפצעו עשרה בני אדם, 3 מתוכם באורח קשה. עקב טעות בזיהוי, נורה על ידי אנשי ביטחון גם אזרח אריתראי, ובעת שגסס הותקף על ידי חלק מהנוכחים בזירת האירוע וכנגד ארבעה מהם הוגש כתב אישום.
Hurt
Hurt הוא שיר שנכתב על ידי טרנט רזנור, ושיצא לראשונה ב-1994 כסינגל של להקת "Nine Inch Nails". ב-2002 הוציא ג'וני קאש גרסת כיסוי לשיר, שזכתה לביקורות מהללות.
תיאור השיר
השיר הוא הקינה המסיימת את אלבום הקונספט "The Downward Spiral" של "Nine Inch Nails". זהו השיר השקט ביותר באלבום, לצד "A Warm Place". השירה השקטה מלווה בפריטת ארפג'ו, אליה מצטרפים במהלך הפזמון גם פסנתר ותופים. מילות השיר עוסקות בתובנה אליה מגיע המספר כי לו הייתה ניתנת לו הזדמנות נוספת, היה עולה בידו לתקן את דרכיו ולהימנע מהסבל אותו עבר. למרבה הטרגדיה, תובנה זו מגיעה מאוחר מדי - לאחר שהשיר הקודם, הנושא את שם האלבום, מתאר את התאבדותו של המספר. הפזמון השני נקטע בפתאומיות על ידי רעש אלקטרוני חזק הדועך לאיטו במשך יותר מדקה, וכך מסיים את השיר והאלבום.
שמורת הר חורשן
צמחית היער
המסלע של היער - סלעי גיר קירטוני והקרקע, רובה רנדזינה לבנה, הניכרת היטב בעמקים ומתאימה לגידול גפנים אינו מעודד גידול צמחייה מגוונת. עם זאת צמחים אחדים הצליחו להתאקלם בו, בין השאר אלון התבור הבונה נוף של "יער פתוח", שנוח לנוע בו ברגל ובכלי תחבורה וזאת בניגוד ברור ובולט לחורשים הצפופים והדחוסים של האלון המצוי. לכל עץ מרחב מחיה וכך הרווח שנותר בין העצים מאפשר לשיחים לפרוח בשלל צבעים.
עתיקות
השמורה אינה עשירה בעתיקות. עם זאת, יש בה בארות, שרידי מבנים, דרך קדומה ואמת מים
שמורת נחל דליה ויובליו
בשמורה עובר מסלול טיול בגדת נחל שלף (סימון כחול-שחור 4345), מכביש 672 לרמות מנשה. וכן דרך רכב 4355 מרמות מנשה לבת-שלמה, חוצה את הנחלים דליה ושלף וממשיכה לאורך נחל דליה. הדרכים והשבילים באזור זה בוציים בחורף.
גלעד שר
עיתונאי ומגיש חדשות
בנוסף לעבודתו ב"קול ישראל", כתב מאמרים בירחון "מוניטין" ובשבועון "כותרת ראשית.
ניתוח פלסטי
תיאור
הניתוח הפלסטי יכול לשמש לשני צרכים:
פרו במשחקים האולימפיים
היסטוריה
המדליה האולימפית השנייה של פרו הגיעה באולימפיאדת לוס אנג'לס (1984), לאחר שהקלע פרנסיסקו בוסה זכה במדליית כסף בטראפ (ענף של ירי בצלחות חרס). ארבע שנים מאוחר יותר, באולימפיאדת סיאול (1988), זכתה נבחרת הנשים בכדורעף במדליית כסף, לאחר שבחצי הגמר גברה על נבחרת יפן, ובמשחק הגמר הפסידה לנבחרת ברית המועצות. במדליית כסף שלישית זכה הקלע חואן גיאה באולימפיאדת ברצלונה (1992), בסקיט.
לפי אולימפיאדה
באולימפיאדות הקיץ:
ריחן מצוי
שימושים
ישנם שני זנים נפוצים של ריחן מצוי הנבדלים זה מזה בטעמם, אזור גידולם ושימושם הקולינרי במידה רבה, הזן האיטלקי והזן התאילנדי. הזן הנפוץ במערב הוא הזן האטלקי המשמש טרי או מבושל במגוון מאפים, תבשילים ברטבים שונים, דוגמת פיצה או פסטו. במטבח הצרפתי הוא משמש כאחד המרכיבים בתערובת התבלינים הרב דה פרובאנס. זן זה מאופיין בעלים דקים, גדולים ועגולים ובריח חזק המזוהה איתו.
הריחן בתרבות
ריחן קדוש, המכונה "טולסי", מוכר מאוד בדת ההינדואיזם. בכנסייה היוונית האורתודוקסית לריחן יש חשיבות דתית, שכן הוא משמש להכנת מים קדושים. מכיוון שעל פי אמונתם, הריחן יצמח סמוך לקבר המשיח ביום תחיית המתים. בכנסייה האורתודוקסית הבולגרית, הסרבית, המקדונית והרומנית, משתמשים גם כן כדי להכין מים קדושים, ובנוסף, נוהגים להניח סירים מלאים בריחן מתחת למזבח.
הצהרת הלסינקי
עקרונות ההצהרה
בגרסאות מאוחרות יותר של ההצהרה בוטלה "ההבחנה היסודית" בין שני סוגי המחקר, והחלק השלישי שולב לתוך החלק הראשון בהתייחס לכלל המחקרים, כאשר בנפרד מפורטים עוד מספר עקרונות הנוגעים למחקר משולב טיפול.
אנקה (שרץ)
זיהוי האנקה
בין השיטות שנקטו הפרשנים לזיהוי האנקה היא דרך האונומטופיה- הניסיון לזהות את שם החיה עם קול שמייצר או רעש שמשמיע בעל חיים מסוים. שיטה נוספת היא שיוך האנקה למינים הדומים ל'צב' המוזכר לפני האנקה ברשימת השרצים ומזוהה על פי רוב עם חרדון הצב. יש פירושים שלא ניתן להבין מה מקורם, מלבד היותם אולי תוצאה של סיפורים ואמונות תפלות, כמו "מינקת חיויא" שבתרגום יונתן- שרץ היונק מן ה'חיויא' (נחש או בהמה).
נבחרת פקיסטן בכדורגל
ב-7 בדצמבר 2005, ערך מגן קבוצת פולהאם האנגלית, זשאן רהמן, יליד אנגליה למשפחה מפקיסטן, את הופעת הבכורה שלו בנבחרת פקיסטן במשחק נגד נבחרת סרי לנקה. רהמן נחשב לשחקן הפקיסטני הבכיר ביותר המשחק כיום בליגות באירופה.
ישעיהו פרס
ביוגרפיה
מושב גבעת ישעיהו שבעמק האלה ורחוב בירושלים על-יד בית הספר למל נקראים על שמו.
היה נשוי למרים (בתו של אהרן פפירמייסטר, אחיו של ברוך פפירמייסטר) ונולדו להם שלושה ילדים: חיה ברונשטיין, חיים פרס, וד"ר אהרון פרס
הנס גינתר (קצין אס אס)
ביוגרפיה
הנס גינתר היה בנם של אמיל גינתר, איש עסקים גרמני, ואשתו לידיה, מהעיר ארפורט שבתורינגיה, מרכז גרמניה. עבד כרואה חשבון עד לשנת 1931. הוא הצטרף לאס אה בנובמבר 1928, שם התקדם במהירות והגיע לדרגת מפקד באס אה (SA-Führer). במרץ 1929 הצטרף למפלגה הנאצית (חבר מס' 925 119). מאפריל 1931 היה חבר בשירות העבודה ההתנדבותי (FAD; בהמשך הפך לשירות העבודה של הרייך), ובין 1932 ו-1933 הנהיג קבוצת חברים משירות העבודה באחוזה במקלנבורג. בנוסף, שימש גינתר כאורטסגרופנלייטר (Ortsgruppenleiter), מנהיג קבוצה מקומי במפלגה הנאצית. בשנים 1934-1935 היה מובטל, ובזמן זה הצטרף לאימונים בבית הספר של קציני האס אה.
זעזוע מוח
תסמינים קוגניטיביים ורגשיים
זעזוע מוח עלול לגרום גם לשנויים במצב הרוח ולהתנהגות המתאפיינת בעצבנות וחוסר סבלנות. לעיתים עלול אדם הסובל מזעזוע מוח להביע רגשות אשר אינם הולמים את הסיטואציה. אצל ילדים זעזוע מוח עלול להתאפיין בחוסר מנוחה, עצבנות ועייפות.
הפרעות חרדה גם הן נפוצות עקב זעזוע מוח, ואף דיכאון.
טיפול
מנוחה פיזית
יש הממליצים להמתין עד שהסימפטומים נעלמים לחלוטין למשך 24 שעות לפחות, עד שמוסיפים פעילויות.
ניסן מינדל
הרב ד"ר ניסן מינדל (ב' ניסן ה'תרע"ב, 20 במרץ 1912, ריגה - י"ב תמוז ה'תשנ"ט, 26 ביוני 1999, ניו יורק) היה רב, סופר, עורך ספרי יהדות ועורך כתב העת שיחות לנוער, חסיד חב"ד, מזכיר של אדמו"רי חב"ד רבי יוסף יצחק שניאורסון וחתנו רבי מנחם מנדל שניאורסון.
היריבות בין פדרר ונדאל
פדרר השווייצרי, החזיק במקום הראשון בעולם בדירוג ה-ATP במשך 237 שבועות רצופים, החל מפברואר 2004 עד אוגוסט 2008 (שיא כל הזמנים) ודורג במקום הראשון בעולם במשך 310 שבועות בסך הכל (מקום שני בכל הזמנים). נדאל הספרדי, הצעיר מפדרר בכ-5 שנים, שבר את שיאו של פדרר עם 22 תוארי גראנד סלאם והחזיק במקום השני בעולם החל מיולי 2005 למשך 160 שבועות רצופים, עד שעקף את פדרר באוגוסט 2008. נדאל נמצא במקום השני במספר זכיות בטורניר המאסטרס - 36 תארים.
פדרר ונדאל נפגשו 40 פעמים, מתוכן ניצח נדאל 24 משחקים ופדרר 16. 24 מתוך המפגשים התרחשו במשחק גמר, 9 בגמר תחרות גראנד סלאם. ב-4 מפגשים בגמר אליפות צרפת הפתוחה ניצח נדאל, ב-3 גמרים בווימבלדון ניצח פדרר פעמיים ונדאל פעם אחת. ובגמר אליפות אוסטרליה הפתוחה נפגשו השחקנים פעמיים (2009, 2017) כאשר כל שחקן ניצח פעם אחת. המשחקים בין השניים, שמתארכים לעיתים ל-4 או 5 מערכות, מתעלים לרמות גבוהות בדרך כלל ומספקים לקהל משחקי טניס משובחים. גמר וימבלדון 2008, שנמשך 5 מערכות והסתיים בניצחונו של נדאל, נחשב לאחד המשחקים האיכותיים שנראו בתולדות הטניס.
2007
בגמר וימבלדון שוב ניצח פדרר, הפעם במשחק צמוד יותר מגמר וימבלדון הקודם. פדרר ניצח בתום 5 מערכות והשווה את שיאו של ביורן בורג, חמש זכיות רצופות בטורניר וימבלדון. בטורניר המאסטרס שוב ניצח פדרר את נדאל בחצי הגמר.
2008
בתחילת 2008 המשיך נובאק ג'וקוביץ' את התקדמותו, שהחלה בסוף 2007 לאחר שניצח את שני הראשונים בטורניר קנדה. ג'וקוביץ' זכה באליפות אוסטרליה, כשהוא מנצח את פדרר בשלב חצי הגמר. היה זה טורניר הגראנד סלאם הראשון מאז אליפות אוסטרליה ב-2005 שהזוכה בו לא היה נדאל או פדרר. ג'וקוביץ', שזכה גם בטורניר אינדיאן וולס, התקרב לנדאל בדירוג העולמי, אך נדאל, שהגיע לגמר טורניר מיאמי והמשיך לשלוט בעונת החימר, הצליח לשמור על מקומו. באותה תקופה כושר המשחק של פדרר נפגע, לאחר שחלה במחלת הנשיקה.
2009
ב-17 במאי 2009 רוג'ר פדרר השיג את התואר הראשון שלו לשנה בכך שניצח את רפאל נדאל בגמר טורניר מדריד מסבב המאסטרס העולמי 1000. פדרר קטע רצף בן 33 ניצחונות של הספרדי על משטח החימר וזאת עוד בפני הקהל הביתי שלו. היה זה הניצחון הראשון של פדרר על נדאל אחרי חמישה הפסדים רצופים, הכוללים הפסדים בגמרים של 3 טורנירי גראנד סלאם.
2011
המפגש הראשון ביניהם ב-2011 היה בחצי גמר טורניר מיאמי, ונדאל ניצח את פדרר 3–6, 2-6. לאחר מכן הם נפגשו על החימר במדריד בחצי הגמר שם נדאל הפסיד את המערכה הראשונה אך חזר לניצחון ב-3 מערכות. בגמר אליפות צרפת הפתוחה ניצח נדאל את פדרר ב-4 מערכות. בשלב הבתים של טורניר סוף השנה פדרר ניצח בצורה משכנעת 3–6 0-6.
2013
פדרר ונדאל נפגשו ברבע גמר טורניר אינדיאן וולס, שם נדאל ניצח בשתי מערכות. לאחר מכן הם נפגשו בגמר טורניר רומא על חימר ונדאל ניצח בקלות 1–6 3-6. הם שוב נפגשו בארצות הברית, ברבע גמר טורניר סינסינטי. המשחק היה צמוד מאוד, כאשר פדרר לקח את המערכה הראשונה 5–7 אך הפסיד את השתיים הבאות 4–6 6-3. בנקודת המשחק נדאל חבט כדור שיצא מחוץ לקווים אך שגיאת שיפוט העניקה לו את הנקודה, כאשר פדרר יכול היה לערער אך לא עשה זאת. נדאל המשיך וזכה בטורניר לראשונה בקריירה.
2017
פדרר צימק את היתרון של נדאל למאזן 23:15.
צ'יינהטאון (מנהטן)
גאוגרפיה
בהתאם לגבולות המסורתיים של צ'יינהטאון כפי שהשכונה הייתה עד אמצע שנות ה-70 של המאה ה-20 השכונה שכנה דרומית לרחוב קאנאל (ולשכונת איטליה הקטנה הנמצאת צפונית לרחוב זה), מערבית לשכונת הבאורי וללואר איסט סייד, צפונית לרחוב וורת', ומזרחית לרחוב באקסטר (Baxter Street).
בבילון 5 (זיכיון)
סרטי טלוויזיה
ההתאספות הוא פרק הפיילוט, שמתאר את הגעתם של מספר השגרירים המרכזיים לתחנת בבילון 5 בשנת 2257. בהתחלה מתאר את האירועים של מלחמת ארץ-מינברים, כפי שנרמז בעונות הראשונות של הסדרה, הפעם מבחינה כרונולוגית ויותר בהרחבה ממה שתואר בסדרה. החלל השלישי ונהר הנשמות הם סיפורים שעומדים בפני עצמם ושאינם קשורים לעלילה המרכזית.
קרוסייד
סדרת הספין-אוף "קרוסייד" שודרה מ-9 ביוני 1999 ועד 1 בספטמבר 1999 למשך 13 פרקים ברשת TNT. בהמשך עלילות 'קריאה לנשק', כדור הארץ הודבק במגפה שמתוכננת לפעול לאחר חמש שנים. צוות חדש נאסף כדי לחפש אחר תרופה במרחבי החלל העצומים בראשות קפטן מתיו גדעון בספינת המחקר 'אקסקליבר'. צוות ההפקה קיבל עזרה מהמעבדה להנעה סילונית של נאס"א כדי לוודא שהסדרה תיארה טכנולוגיה מדעית מציאותית לפי תיאוריות מדעיות עכשוויות. הסדרה בוטלה עוד בטרם שודרה בשל חילוקי דעות יצירתיים וקווי עלילה חשובים נרמזו על ידי סטרזינסקי בתסריטים שלא הופקו ובהערות ה-DVD של הסדרה, שהיו מתגלים אילו הסדרה הורשתה להמשיך.
משחקים
נכון להיום לא קיימים משחקי מחשב מורשים המבוססים על הסדרה, אם כי בשנת 1998 החל פיתוחו של משחק מחשב הנקרא Into the Fire בידי יוסמייט אנטרטיינמנט, חטיבת משחקים של Sierra Entertainment, שביטלה את הכותר מספר חודשים בודדים לפני הוצאתו. המשחק נועד למקם את השחקן בתור טייס סטארפיורי ולעלות בסולם הדרגות עד לדרגת פיקוד על צי ספינות. המלחין כריסטופר פרנק הלחין מוזיקה חדשה למשחק, וצילומי לייב אקשן נערכו עם צוות השחקנים מהסדרה המקורית.
X-15
היסטוריית פיתוח
המטוס, שהיה ביכולתו לטוס במהירות גבוהה יותר ממהירותו של קליע, הזניק את גבולות התעופה לקצה האטמוספירה של כדור הארץ, ואסף שפע של נתונים שבלעדיהם תוכנית הטיסה המאוישת של ארצות הברית לא הייתה יוצאת לפועל.
הרכב חומרים ועמידות
המעטפת החיצונית של ה-X-15 הייתה מסוגלת לעמוד בטמפרטורות קיצוניות, בין 390 מעלות צלזיוס ל-1,200 מעלות צלזיוס בשלבי הטיסה המהירה ביותר, המבנה שלה היה נתון גם לעמידה בלחצים משתנים של עומס כבידה בין 7.3 גרם יותר ו-3 גרם פחות. הסגסוגות המתכתיות המשמשות כיום בבנייה אווירונאוטית, המספקות התנגדות מכנית ותרמית יוצאת דופן, עדיין היו בצעדיהן הראשונים בעת הפיתוח של המטוס, וייצורן בכמות תעשייתית לא עמד על הפרק. חלקן בכלל עדיין לא פותחו, מה שהציב מחויבות מורכבת למדי למהנדסים שהיו אחראים על בחירת החומרים מהם יהיה עשוי המטוס.
פעילות ניסויית בשירות
12 טייסי ניסוי טסו במטוס, ביניהם ניל ארמסטרונג, שהפך מאוחר יותר לאדם הראשון שנחת על הירח וג'ו אנגל שהיה מאוחר יותר למפקד משימות טיסה במעבורת חלל.
דולב מזרחי
תפוצה בישראל
ישראל מהווה את גבול תפוצתו הדרומי של עץ זה.
אויגן מיינדל
מלחמת העולם השנייה
עם פרוץ המלחמה היה מיינדל מפקד רגימנט הארטילריה ההררית ה-112, ולחם עמו במהלך המערכה בפולין כחלק מהדיוויזיה ההררית ה-3 במסגרת הקורפוס ה-18, ולאחר מכן לחם עמו במהלך המערכה בנורווגיה כחלק מהדיוויזיה ההררית ה-3. ב-1 בספטמבר 1940 מונה מיינדל למפקד רגימנט הסער של הלופטוואפה ה-1, וב-1 בינואר 1941 הועלה לדרגת גנרל מיור. במאי 1941 פיקד מיינדל על הרגימנט שבינתיים הפך לרגימנט הצנחנים ה-1 במהלך הקרב על כרתים, וב-12 במאי נפצע קשה במהלך הלחימה. ב-14 ביוני 1941 קיבל מיינדל על פעולותיו בכרתים את עיטור צלב האבירים של צלב הברזל, ובחורף 1941 מונה למפקד קבוצת הקרב מיינדל, שהפכה ב-26 בפברואר 1942 לדיוויזיית השדה של הלופטוואפה מיינדל, ולחמה כחלק מהארמייה ה-16. ב-27 ביולי 1942 קיבל מיינדל את עיטור הצלב הגרמני בזהב, וב-26 בספטמבר 1942 מונה למפקד הקורפוס האווירי ה-13. ב-1 בפברואר 1943 הועלה מיינדל לדרגת גנרל לויטננט, באמצע יולי 1943 מונה מיינדל למקד יחידות הקרקע של הלופטוואפה, וב-5 בנובמבר 1943 מונה למפקד קורפוס הצנחנים ה-2. ב-1 באפריל 1944 הועלה מיינדל לדרגת גנרל חיל הצנחנים, ובמאי הועבר תחת פיקוד הארמייה השביעית עימה לחם במערכה בנורמנדי. ב-31 באוגוסט 1944 קיבל מיינדל על פעולותיו בקרב פאלז תוספת עלי אלון לעיטור צלב האבירים של צלב הברזל, ובספטמבר לחם בהולנד כחלק מארמיית הצנחנים הראשונה לבלימת מבצע מרקט גארדן. מיינדל לחם עם הקורפוס שבפיקודו, כחלק מארמיית הצנחנים הראשונה בקרבות בהולנד ובצפון גרמניה. ב-8 במאי 1945 קיבל מיינדל תוספת חרבות לעיטור צלב האבירים של צלב הברזל, ולאחר מכן נכנע בראש כוחותיו לכוחות בעלות הברית.
הרברט קוהל
קריירה פוליטית
קוהל כיהן כיו"ר המפלגה הדמוקרטית של ויסקונסין בין השנים 1975–1977. בבחירות לסנאט ב-1988 הוא ניצח בפריימריס ולאחר מכן מול המועמד הרפובליקני ברוב זעום יחסית, אולם בכל מערכות הבחירות שלאחר מכן ניצח ברוב גדול, שהלך וגדל מידי מערכת בחירות (1994 - 58%, 2000 - 61.5%, 2006 - 67%). לקראת מערכת הבחירות של 2012 הודיע שלא ירוץ שוב ובינואר 2013 סיים את כהונתו בסנאט. בתקופת כהונתו האחרונה כיהן כיו"ר הוועדה המיוחדת של הסנאט לענייני הזדקנות.
אורי סלע
קורות חייו
בין היתר פרסם בעיתונים תרגומי מופת ליצירות חשובות, בהן "העורב" לאדגר אלן פו.
אהב ללקט אנקדוטות והיה בעל טור קבוע ב"העולם הזה" בשם "סיפורים קטנים על אנשים גדולים". הותיר אחריו אוסף עצום של אנקדוטות שליקט ולא זכו עדיין לפרסום.
וילהלם פרידריך, נסיך ויד
ביוגרפיה
וילהלם פרידריך נולד ב-27 ביוני 1872 בנויוויד, לוילהלם, נסיך ויד ולמריה, נסיכת הולנד, בתם של פרדריק, נסיך הולנד ולואיזה, נסיכת פרוסיה. וילהלם פרידריך היה נינם של פרידריך וילהלם השלישי, מלך פרוסיה ווילם הראשון, מלך הולנד, ואחיינה של אליסאבטה, מלכת רומניה.
במהלך מלחמת העולם הראשונה שירת וילהלם פרידריך כאוברסט בפיקוד העליון של קבוצת הארמיות לינסינגן, וב-5 באוקטובר 1916 קיבל מחמיו וילהלם השני, מלך וירטמברג את עיטור הצלב הגדול של מסדר הכתר של וירטמברג עם חרבות.
משפחתו
ב-29 באוקטובר 1898 התחתן וילהלם פרידריך עם פאולינה, נסיכת וירטמברג, בתם של וילהלם השני, מלך וירטמברג ומריה, נסיכת ולדק ופירמונט, ממנה היו לו שני בנים:
רובי יאנג
ביוגרפיה
לצידו של יאנג שיחקו בשורות הפועל חיפה ונבחרת ישראל כוכבים גדולים כגון: יצחק אנגלנדר, יוחנן וולך ואבא גינדין. בשנות ה-60 ובתחילת שנות ה-70 שימש כקפטן הפועל חיפה וגם כקפטן החיפאי הראשון של הנבחרת, בה רשם 50 הופעות בינלאומיות ושמונה שערים. הוא שיחק בנבחרת ישראל באולימפיאדת מקסיקו סיטי (1968), שאותה אימן עמנואל שפר, אשר הגיעה עד לרבע הגמר. יאנג כבש לזכות הפועל חיפה 60 שערים ב-247 הופעות. בן דודו, ויקטור יאנג, שיחק בקבוצה כקיצוני ימני, והם כונו "צמד הדודנים".
WE3
קונספט
גרנט מוריסון מנסה להביע דרך הקומיקס את דעותיו על האלימות והזילות של האדם כלפי בעלי החיים. מוריסון נלחם נגד תעשיות הקוסמטיקה והניסויים בבעלי החיים, ומתאר דרך הקומיקס דוגמה בדיונית לצעדים רחוקים למדי בשימוש בבעלי החיים למען מטרותיו האישיות של בן האדם. הוא כינה את סגנון האיור בשם "מאנגה מערבית".
תת-חבורת הקומוטטורים
איבר כללי בתת-חבורת הקומוטטורים הוא מכפלה כלשהי של קומוטטורים. קיים אפיון נוסף, לפיו איבר כללי של תת-חבורת הקומוטטורים הוא מכפלה שעל ידי סידור מחודש היא היחידה. כלומר מכפלה  שכך שיש תמורה \pi המקיימת  כאשר e הוא איבר היחידה בחבורה.
הכללות
בדומה לזה, מגדירים, כאשר G_1 := G. אם הסדרה הזו מגיעה ל-1, החבורה נילפוטנטית.
נוסחת קומוטטורים מוכללת היא הנוסחה \psi = x_1, או נוסחה מהצורה כאשר  הן נוסחאות קומוטטורים מוכללות במשתנים שונים. פיליפ הול הבחין שכל נוסחה כזו שייכת לאחת משתי מחלקות, אלו המקיימות (לכל חבורה G), ואלו המקיימות ; והוכיח שבמקרה הראשון יש מספר בן-מניה של חבורות נוצרות סופית המקיימות \psi(G)=1, וכולן מקיימות את תנאי השרשרת העולה על תת-חבורות נורמליות; ובמקרה השני יש מספר שאינו בן-מניה של חבורות נוצרות סופית המקיימות \psi(G)=1, ויש ביניהן כאלה שאינן מקיימות את תנאי השרשרת העולה על תת-חבורות נורמליות.
פרדריק שופן
יצירותיו הרבות לפסנתר כגון הנוקטורנים, המזורקות, הפולונזים, הבלדות, האטיודים, והוואלסים הייחודיים לו נחשבים לנכסי צאן ברזל, וכמעט כל הפסנתרנים מבצעים את יצירותיו ברסיטלים שלהם. בולט מביניהם היה ארתור רובינשטיין, שידוע בעיקר בנגינת יצירותיו של שופן.
ז'ורז' סאנד – האהבה השנייה
הוא בילה בבית הזה חופשות ארוכות עד לשנת 1846, וחזר לפריז רק בחורפים. זו הייתה התקופה המאושרת ביותר בחייו של שופן לאחר עזיבתו את פולין. זו גם הייתה התקופה הפורה ביותר שלו כמלחין. בפריז התייחסו למלחין ולסופרת כאל זוג נשוי, אף שזו לא הייתה המציאות. בני הזוג התייחסו אחד אל השני באהבה ובידידות במשך שנים רבות, אך ביולי 1847 דרכיהם נפרדו. הסיבות לכך לא ידועות, אך יש שאמרו כי בנה של ז'ורז' סאנד, אשר התחיל לגלות סימני שנאה כלפי שופן והיה בעל השפעה רבה על אמו, הביא לכך.
האשמתו באנטישמיות
שופן נחשב (ללא הצדקה) במשך שנים רבות לאנטישמי ארסי. העיתונאי מיכאל אוהד כתב בשנת 1960 כי "מבחינת השינאה ליהודים כיהודים אין ואגנר מגיע לקרסוליו של שופן". שופן, להבדיל מוואגנר, לא נתפש כאידאולוג של האנטישמיות, ולכן המוזיקה של שופן לא הוחרמה בישראל, ובירושלים ישנו רחוב בשם פרדריק שופן (הרחוב קיבל שם זה בשנת 1960, לרגל מלאת 150 שנה להולדתו של המלחין).
רובר פירס
נבחרת צרפת
פירס החל לשחק בנבחרת הלאומית של צרפת ב-1996. הוא נכלל בסגל הנבחרת בטורניר מונדיאל 1998 והיה שותף לזכייתה בטורניר, כאשר שותף במספר משחקים כמחליף. גם ביורו 2000 היווה פירס שחקן ספסל, אך נכנס כמחליף בחצי הגמר מול נבחרת פורטוגל ובגמר מול נבחרת איטליה. בהארכה של משחק הגמר הוא בישל את שער הזהב לדויד טרזגה, ובכך סייע לנבחרתו לזכות בטורניר. בגביע הקונפדרציות ב-2001 הפך פירס לאחד מהשחקנים הבולטים בנבחרת, והוביל אותה לזכייה בו לאחר שכבש שני שערים. הוא זכה גם בפרס "כדור הזהב" כשחקן המצטיין של הטורניר.
תשלומי הרשות הפלסטינית למחבלים ולמשפחותיהם
דעת הקהל ברשות הפלסטינית
פרופסור נתן בראון מאוניברסיטת ג'ורג' וושינגטון אומר כי הקצבאות למשפחות האסירים "נתמכות באופן אוניברסלי בקרב פלסטינים".
ארצות הברית
בעקבות רצח הלל יפה אריאל, אזרחית ארצות הברית, איימה ארצות הברית לנכות את הסכומים ששולמו למחבלים מהכספים שהיא מעניקה לרשות.
בפסיקה בישראל
באפריל 2022 פסק בית המשפט העליון כי תשלום כספים על ידי הרשות הפלסטינית לאסירים ביטחוניים ולבני משפחותיהם, מהווה אשרור של פעולות הטרור שביצעו האסירים ומשכך, בהתאם לפקודת הנזיקין, הרשות הפלסטינית שותפה לעוולות שביצעו האסירים-המפגעים וחבה באחריות נזיקית כלפי הקורבנות. בית המשפט סייג זאת וקבע שהרשות הפלסטינית תהיה חייבת בתשלום פיצויי נזיקין אך לא פיצויים עונשיים. בנוסף קבע בית המשפט העליון שלא ניתן לקבל פיצויים גם מאוצר המדינה (מכוח חוק התגמולים לנפגעי פעולות איבה) וגם מהרשות הפלסטינית, ורק מי שיוותר על תגמולי המדינה יהיה זכאי לתבוע פיצויים מהרשות הפלסטינית. כך למעשה, פסק הדין מטיל אחריות הצהרתית על הרשות הפלסטינית אך ללא משמעות מעשית.
נחש ים ראש-זית
אורך נחש זה 105 ס"מ. הוא בעל צבע צהוב עם פסים שחורים אופקיים לאורך הגוף וקצה הזנב שחור. ראש הנחש, כשמו, בצבע זית.
הברדס
הברדס (באנגלית: The Hood) הוא דמות בדיונית של נבל-על המופיע בחוברות הקומיקס ביקום מארוול קומיקס. הדמות הופיעה לראשונה בחוברת The Hood #1 מיולי 2002, ונוצרה על ידי הכותב בריאן ק. ווהן והמאייר קייל הוץ.
שלטון אפל
אחרי שהמעניש מנסה להתנקש בחייו של אוסבורן אך נכשל בשל התערבותו של הסנטרי אוסבורן מבקש מרובינס לרדוף אחריו, ורובינס מצידו שולח את גריזלי כדי להביס את המעניש. אחרי שגריזלי מובס, רובינס מאלץ את מיקרוצ'יפ לעזור בהריגת המעניש. רובינס משתמש בכוחותיו של דורמאמו כדי להחיות את הנבלים שנהרגו בידי נגע העולם התחתון ולהקים בעזרתם יחידה שתעזור לו לצוד את המעניש. הוא מסביר להם את מה שהתרחש מאז מותם בידי נגע העולם התחתון וכי המעניש משתמש בזהות זו. זאת ועוד, עליהם לנצל את ההזדמנות כדי להרוג אותו לפני שהכישוף שהחזיר אותם לחיים מתפוגג. בהמשך, רובינס מורה לפתן המוות ולבסיליסק ללכוד את משפחתו של ג'. וו. ברידג' על מנת שברידג' ימסור להם את מיקומו של המעניש. לאחר שהרג את ווריית', המעניש נפגש עם רובינס. רובינס הציע למעניש להיכנע תמורת החייאת משפחתו המתה, אך המעניש סירב ונמלט. לאחר קרב של המעניש נגד נבלי-על שרובינס החיה והתחזו לאוונג'רס, אוסבורן נוזף ברובינס על כך. בעוד מתגלה כי רובינס אכן חפר והוציא את ארונות הקבורה של משפחת המעניש, החוטף רדף אחרי המעניש עם הטנק שלו. המעניש השתמש בחלקיקי פים כדי לכווץ את עצמו ולהיכנס לטנק. הוא השתלט על הטנק, נכנס איתו לבניין בו בסיליסק מחזיק את ברידג' ומשפחתו ונטרל את בסיליסק. לבסוף, המעניש נלכד. רובינס הביא אותו למקום, בו נמצאו ארונות הקבורה של משפחתו, בנו של מיקרוצ'יפ, מיקרוצ'יפ עצמו וברידג'. כדי להתחיל את הטקס, רובינס הורה למיקרוצ'יפ להרוג את ברידג'. הוא החיה את משפחתו של המעניש ובנו של מיקרוצ'יפ, אך המעניש שרף את הקמים לתחייה באמצעות פיירבראנד, הרג את פיירבראנד וברח.
אליה ליבוביץ
קישורים חיצוניים
מכּתביו:
משפט ההעתקה הפתוחה
הוכחת המשפט
כדי להראות ש-0 היא אכן נקודת פנים משתמשים במרכז של קבוצה. מרכז של קבוצה הוא כל נקודות המרכז שלה. נקודת מרכז של קבוצה K היא נקודה x המקיימת, לכל y במרחב, קיים מספר חיובי \alpha כך שקטע מהישר מוכל כולו ב-K. היתרון בהגדרה זו היא הליניאריות שבה ואפשר להראות שהמרכז של קבוצה הוא אינווריאנטי תחת פעולות ליניאריות. כעת, ניעזר במשפט ליפשיץ:
פסטיבל אלטמונט
מורשת תרבותית
כמו כן, שירו המפורסם של דון מקליין, American Pie, זכה לפרשנות אחת בהקשר למוות במופע באלטמונט, בהקשר ל"כישוף של השטן (התייחסות למיק ג'אגר), אשר אי אפשר לבטל אפילו בידי מלאך בן הגיהנום".
בלי גרביים
בלי גרביים היא מיני סדרה, קומדיה חינוכית ששודרה בערוץ לוגי והופקה על ידי מטר פלוס הפקות בשנת 2005, בבימוים של יובל כהן ועידו גלס. הסדרה כללה 3 פרקים. העונה השנייה עלתה לאוויר בשנת 2008 וכללה 6 פרקים.
האנדרטה לזכר הנספים באסון השרפה בכרמל
הקמה
מהקיר יוצאת קורת פלדת קורטן ענקית הדואה אל הרקיע בתנועה קשתית מעל מקום האירוע כלהבת אש הלוכדת את מי שנמצא מתחתיה.
ג'יי-הופ
ביוגרפיה והשכלה
ג'יי-הופ נולד ב-18 בפברואר 1994 במחוז בוק, גוואנגג'ו, קוריאה הדרומית, וגר עם הוריו ואחותו הגדולה יונג ג'י-וו.
י"א בתשרי
בקרב עדות החסידים, מכונה יום זה בשם "שם ה'" (או ביידיש: גאטס נאמען).
מקדש אוגוסטוס
מסירותו של בית המקדש הורכבה במקור מאותיות ברונזה המחוברות לעמודי הכניסה של הפורטיקו, אך הטקסט נהרס עם הזמן. עם זאת, כללי מסירות סטנדרטית אחרים שהוקדשו לאוגוסטוס, ונקראו כך:
פק
ראו גם
}}
אילן כפיר
ביוגרפיה
את עבודתו העיתונאית החל בסיקור פעולת תגמול של צה"ל בקלקיליה. בוגר אוניברסיטת תל אביב בחוגים מדע המדינה והיסטוריה של ארץ ישראל.
Secret (אלבום של איומי האמאסאקי)
הפקה
לפני יציאתו, תוכנן האלבום להיות מיני אלבום בעל 7 רצועות, אך בסופו של דבר השלימה האמאסאקי את האלבום לאלבום באורך מלא. האמאסאקי סיפרה שהשיר Until that Day... תוכנן להיות קטע אינסטרומנטלי (רצועה ללא מילים) שהולחן על ידי CMJK. היא אהבה את צליל הגיטרה ולכן ביקשה מהמלחין להלחין מחדש את השיר לשיר באורך מלא. מההתחלה האמאסאקי ידעה על מה בדיוק היא עומדת לכתוב, היא הודתה בקשיים שהיו לה בהתאמת רגשותיה עם הלחן של השיר ולכן ישבה בביתה וערכה לקט של מילות מפתח עד להשלמת השיר. למרות שנסיתה לשמור על השיר חיובי, השיר הציג ניצוצות של שברון לב על הסגל שלה.
רשימת השירים
until that Day... – 4:47 .2
momentum – 4:12 .8
2. (Born To Be... (PV
8. (Startin' (Making Of
מערכת שיווי המשקל
הערכת שיווי המשקל
בני האדם שונים זה מזה ביכולת לשמור על שיווי המשקל. שיווי המשקל בכל אדם עשוי להשתפר כתוצאה מעיסוק חוזר במטלות המאתגרות את שיווי המשקל (לוליינות, טיפוס) וכן מאימונים מכוונים למטרה זו. בפתולוגיות שונות תיתכן הפרעה ביכולת השמירה על שווי המשקל החיוני לחיי היום-יום. הערכה כמותית (פוסטורווגרפית) של הפרעה כזו נעשית באמצעות מכשירי מדידה, במדידות חוזרות לאורך זמן.
אריסטיד בריאן
אריסטיד בריאן (בצרפתית: Aristide Briand; 28 במרץ 1862 - 7 במרץ 1932) היה מדינאי צרפתי שכיהן מספר פעמים כראש ממשלת צרפת וזכה בפרס נובל לשלום.
יורם פוגל
ביוגרפיה
לאחר שירותו הצבאי למד אדריכלות ובינוי ערים בפקולטה לארכיטקטורה ובינוי ערים של הטכניון בחיפה.
בוירכאוס
ניצחונו של בויראכוס לא החזיק מעמד ימים רבים. באביב של שנת 101 לפנה"ס חצה צבא רומי בראשותם של גאיוס מריוס וקאטולוס את נהר הפו, וב-30 ביולי (לפי המסורת הרומית), נפגשו צבאות הקימברים והרומים ליד ורקלה (Vercellae) בשדות הרודים. בויראכוס נחל מפלה מוחצת, רוב הצבא הקימברי, כ-65,000 איש, הושמד, עשרות אלפים נפלו בשבי והוא עצמו נהרג במהלך הקרב.
שבע הקלאסיקות הצבאיות
רשימת הקלאסיקות הצבאיות
זהו ההרכב היחיד של רשימת שבע הקלאסיקות הצבאיות, ולא קיימות אלטרנטיבות בעלות הרכב אחר. עם זאת, שבע היצירות עצמן הן בעלות מספר גרסאות, ובייחוד "אמנות המלחמה", שזכתה לכמה עשרות תרגומים שונים לאנגלית מאה העשרים לבדה.
תרגומים
בעברית הופיעו מספר תרגומים ל"אמנות המלחמה", כולם על בסיס התרגומים לאנגלית, וכן תרגום יחיד ל"שש התחבולות", אשר מבוסס על המקור הסיני. שאר הקלאסיקות הצבאיות לא תורגמו מעולם לעברית.
אלפא רומיאו ג'ולייטה ספרינט ספצאלה
אלפא רומיאו ג'ולייטה ספרינט ספצאלה (באיטלקית: Alfa Romeo Giulietta Sprint Speciale) היא מכונית ספורט בצורת קופה מתוצרת יצרנית הרכב האיטלקית אלפא רומיאו אשר יוצרה בין השנים 1959 – 1966 באיטליה.
דודג' 100 "Kew"
דודג' 100 "Kew" (באנגלית: "Dodge 100 "Kew) היא משאית אשר יוצרה על ידי חטיבת דודג' בקונצרן הרכב קרייזלר האמריקאי בין השנים 1949–1957 והורכבה במפעלי "דודג'" בלונדון ברובע "Kew".
טיגואה
תחבורה
בכפר ממוקם שדה תעופה בשם "שדה התעופה טינגואה" ובו מסלול טיסה פשוט. עוברים בכפר מספר רחובות צרים מאוד.
פאו גאסול
ראשית הקריירה
לאחר אותה עונה הגיש גאסול את מועמדותו לדראפט ה-NBA, ונבחר במקום השלישי על ידי אטלנטה הוקס. מיד לאחר הדראפט הועבר לקבוצת ממפיס גריזליס בתמורה לשריף עבדור-רחים.
סן אנטוניו ספרס
ב-4 ביולי 2016 חתם גאסול בסן אנטוניו ספרס. בעונת העפיל עם הספרס לגמר האזור המערבי, בו הפסידו לגולדן סטייט ווריורס בתוצאה 0–4. בעונה העוקבת הודחה סן אנטוניו, שוב על ידי הווריורס, כבר בסיבוב הפלייאוף הראשון (1–4).
נבחרת לאומית
בצעירותו שיחק גאסול בנבחרות הנוער השונות של ספרד, והיה שותף לזכייתה של ספרד הן בטורניר על שמו של אלברט שווייצר והן באליפות אירופה עד גיל 18 בשנת 1998. את הופעת הבכורה שלו בנבחרת הבוגרת של ספרד הוא ערך במשחק מול נבחרת יוון באוגוסט 2001, במסגרת הכנותיה של הנבחרת לאליפות אירופה באותה שנה. גאסול נכלל בסגל הנבחרת גם לטורניר אליפות אירופה, והיה מהשחקנים הבולטים בנבחרת שזכתה במדליית הארד. הוא נכלל בחמישיית המצטיינים של האליפות.
נעילת גאות
הזמן לנעילת גאות
נוסחה להערכת הזמן של גוף עד שיגיע לנעילת גאות:
אדריאן וראה
שימש כרופא של התיאטרון הממלכתי של בוקרשט ושל האופרה של בוקרשט. פרסם מאמרים ושירים בשורה ארוכה של כתבי עת.
ארכיונו האישי מופקד במחלקת הארכיונים של הספרייה הלאומית בירושלים.
מוקדמות יורו 2016
בית א'
איסלנד וצ'כיה העפילו ליורו ביחד עם טורקיה, מכיוון שהיה לה את המאזן הכי טוב מהנבחרות שסיימו במקום השלישי.
ארנסט הופמן
חייו
לאחר לימודיו בברלין, השתתף הופמן ככנר בתזמורות תיאטרון בברלין, לעיתים קרובות תחת שרביטו של ריכרד שטראוס הנודע. ב-1924 התמנה כמנצח ראשי של האופרה והפילהרמונית של ברסלאו, משרה שבה החזיק במשך עשר שנים עד שהוחלט, עם עליית היטלר לשלטון, שאינו רצוי במשרתו זו בגלל אזרחותו האמריקאית.
משחק עבדים
המחזה היה מרכז המחלוקת בשל התמות והתכנים שלו.
מערכה ראשונה: "עבודה"
המערכה הראשונה, "עבודה", מתחילה במטע מקגרגור, מטע כותנה דרומי בווירג'יניה לפני מלחמת האזרחים. המערכה הראשונה מתעדת שלושה מפגשים פרטיים של שלושה זוגות בין-גזעיים, שכל אחד מהם מסתיים ביחסי מין. ההצגה מתחילה בשיר "Work" של ריהאנה המתנגן בקוטג' של המפקח של מקגרגור. הדמות הראשונה שמוצגת היא קנישה, שפחה. היא מתחילה לעשות טוורקינג לצלילי השיר המתנגן, כשלפתח ג'ים המפקח נכנס עם שוט. ג'ים מעיר על כמה החדר אינו נקי, ומתשאל את קנישה מדוע לא ניקתה אותו טוב יותר. לאחר מכן הוא זורק מלון על הקרקע, קורא לה אבטיח ומבקש מקנישה לאכול אותו. לאחר שג'ים מצליף עם שוטו באוויר, קנישה מתחילה לאכול את המלון מהקרקע בצורה דמוית כלב. בזמן שהיא אוכלת מהרצפה, היא מתחילה להניע את ישבנה שוב, הפעם ככלב המקשקש בזנבו, מה שמבלבל את ג'ים, אך גם מעורר אותו מינית. אז, ג'ים המפקח יוזם יחסי מין עם קנישה המשועבדת. ג'ים מציב את ידיה של קנישה על ההזקפה שלו, ועובר לבצע מין אוראלי בעוד היא מבקשת להיקרא "כושית מגעילה ועצלנית."
מערכה שנייה: "עיבוד"
ג'ים מבולבל והמום מהטיפול. תיאה מבהירה ומציינת שהטיפול נקרא טיפול בתפקוד מיני בין-גזעי. היא מציינת כיצד הטיפול נועד לעזור לבני זוג שחורים לחוש הנאה שוב עם בני זוגם הלבנים. לג'ים לא נוח לשחק בתפקיד המפקח על השפחה והוא מרגיש שהחוויה טראומטית עבורו ועבור אשתו, מה שמתסכל את קנישה. הוא מתחיל להצביע על איך הוא מרגיש שהוא הורס את מערכת היחסים שלו עם קנישה, אפילו בזמן שהוא ממשיך לדבר על רצונותיה ומשפיל את שאר המשתתפים. קנישה אומרת שהיא חשה נבגדת.
פיליפ, שלא דיבר הרבה, מגיב שהטיפול נראה לו מזויף. אלנה מתחילה לדבר במקומו, ואומרת שהיא עדיין מוטרדת מכך שג'ים אומר את מילת הביטחון.
פטרישה ותיאה מתחילות להסביר את מקורותיו של טיפול בתפקוד מיני בין-גזעי כשיטה לטיפול באנהדוניה. שתיהן עיצבו אותו כעבודת הגמר שלהם בסמית' וייל. פטרישה, שממשיכה לדבר על תיאה, מספרת על הזוגיות שלהן. הן טוענות כי אנהדוניה נגרמת על ידי טראומה גזעית, שהועברה לאורך ההיסטוריה. הן מסבירות כי בני זוג שחורים שאינם מסוגלים לאורגזמה במין עם בני זוגם הלבנים בעקבות "הפרעת דיכאון גזעית". הן מזכירות כיצד תיאה חוותה אנהדוניה עם פטרישה, ובאמצעות משחק תפקידים היא עבדה על טראומת הגזע שלה. אנו לומדים כי עם הרקע של תיאה בפמיניזם שחור ותאוריה קווירית, והרקע של פטרישה בפסיכולוגיה קוגניטיבית, הן מקדימות את המחקר דרך הרקע האקדמי והחוויות שלהן במערכת היחסים שלהן. הן מזכירות רשימה של תסמינים הקשורים להפרעת דיכאון גזעית, כמו חרדה והפרעת אובססיה מוזיקלית.
ג'ים מתחיל לקרוא משהו שכתב בטלפון שלו. הוא לא מבין מדוע קנישה מסתכלת עליו בגועל, וגם לא יודע מה הוא אמור לעשות בנידון. קנישה מאמתת את דבריו ומכנה אותו "וירוס". היא אומרת לו שהוא לא מקשיב לה, והיא יודעת שהבעיה במערכת היחסים ביניהם אינה נמצאת בה, אלא בגזע של ג'ים. היא מתייחסת במיוחד להשמדת העמים הילידים של אמריקה על ידי קולוניאליסטים אירופאים. היא מתעמתת עם פטרישה ותיאה ואומרת שהן טועות בתאוריות שלהן לגבי התשוקה השחורה.
ביקורת
היו עתירות לסגירת ההצגה בגלל הנושאים שלה. בפרט, קהל וכותבים מתחו ביקורת על המחזה על יחסו לדמויות נשים שחורות, והביעו תרעמה על שהוא לא מכבד את ההיסטוריה האלימה של האונס בעבדות. בשנת 2018 נפתחה עתירה שכותרתה "סגרו את משחק עבדים", כאשר העותר תיאר את המחזה כטראומטי ומנצל את זוועות האדם.
נורמן עיסא
בתיאטרון
בשנת 2018 גם שיחק בהפקה משותפת של תיאטרון הבימה והתיאטרון הקאמרי במחזה "הילד חולם" מאת חנוך לוין בתפקיד רב החובל.
בטלוויזיה
בשנים 2007–2013 שיחק בתפקידו הזכור ביותר בטלוויזיה, בתור אמג'ד, בסדרה הקומית "עבודה ערבית", ששודרה בערוץ 2 של קשת. על משחקו בסדרה זו זכה בפרס "השחקן הטוב ביותר בסדרה קומית" לשנת 2012 מטעם האקדמיה הישראלית לקולנוע וטלוויזיה.
חיים אישיים
ביוני 2015 סירב להופיע בבקעת הירדן (חלק מהשטחים) עם ההצגה "בומרנג" של תיאטרון חיפה. שרת התרבות מירי רגב מתחה ביקורת על סירובו, והודיעה שתבחן מחדש את תמיכת ותקצוב משרדה בתיאטרון הרב-תרבותי "אלמינא" שייסד ביפו עם אשתו ועודנו בניהולו של עיסא. אחר כך חזרה בה רגב מהאיום, ונפגשה עם עיסא לשיחת פיוס.
קואליציה מכריעה
בתורת המשחקים, פונקציית בחירה חברתית היא פונקציה הבוחרת מועמד המועדף על כלל הבוחרים, בהתאם ליחס ההעדפות של כל בוחר.
הבורסה לניירות ערך בפרנקפורט
מאפייני הבורסה
שינויים של הבורסה בפרנקפורט מהווים גורם חשוב ומשמשים כאחד האינדיקטורים העיקריים לכל השווקים בעולם במהלך יום המסחר בישראל ובטרם נפתח המסחר בארצות הברית.
המרכז הישראלי לקידום מדעי המתמטיקה
לימודי המשך אקדמיים
תלמידים שנגשו לבגרות במסגרת התוכנית וקיבלו ציון גבוה, מוזמנים ללמוד לימודים אקדמיים במחלקה למתמטיקה של אוניברסיטת בר-אילן. המחלקה מציעה תוכנית מובנית הנמשכת שלוש שנים, במקביל ללימודים בתיכון, ותוך דחיית השירות הצבאי בשנה (ניתן לדחות את הגיוס בשנה ללא התחייבות נוספת של הסטודנט אל מול המערכת הצבאית, בהינתן שסיים 50% מהחובות לתואר טרם מועד הגיוס המקורי - דבר הקורה בתוכנית המובנית). תלמידים במסלול זה אינם נדרשים בציון פסיכומטרי כדי ללמוד באוניברסיטה.
עדן בן בסט
קריירה
ב-24 ביולי 2014 חזר בן בסט לליגה הישראלית וחתם בקבוצת מכבי תל אביב תמורת דמי העברה בסך 750,000 אירו. את הופעת הבכורה שלו בקבוצה ערך שישה ימים לאחר מכן, כשהשלים 90 דקות בהפסד קבוצתו 0–1 למריבור במסגרת סיבוב המוקדמות השלישי של ליגת האלופות. במשחק הגומלין, שנערך ב-5 באוגוסט, כבש בן בסט את שערו הראשון בקבוצה, שסיימה את המשחק בתיקו 2–2 ונשרה לפלייאוף העלייה לליגה האירופית. את שער הליגה הראשון במדי מכבי תל אביב כבש בן בסט בבעיטה חופשית ישירה בניצחון 3–1 על מכבי חיפה ב-20 באוקטובר. למחרת חתם בן בסט על הסכם אימוץ לשלוש שנים בחברת אדידס, והוא הכדורגלן הישראלי הראשון שחותם על הסכם כזה. בסך הכל ערך בעונה זו 24 הופעות בליגה, בהן כבש שישה שערים, וזכה עם הקבוצה באליפות, גביע המדינה וגביע הטוטו. בסך הכל שיחק שנתיים וחצי במועדון, וכבש תשעה שערי ליגה.
הארייט ליין
הארייט רבקה ליין (באנגלית: Harriet Rebecca Lane; 9 במאי 1830 – 3 ביולי 1903) הייתה אחייניתו של נשיא ארצות הברית הרווק ג'יימס ביוקנן, ושימשה כגברת הראשונה של ארצות הברית בין השנים 1857–1861.
ביוגרפיה
הארייט נישאה בגיל 36 להנרי אליוט ג'ונסון, בנקאי מבולטימור. שני בניה מתו זמן קצר לאחר לידתם ובעלה נפטר זמן קצר לאחר מות בנה השני.
שחמט מהיר
אליפות העולם בשחמט מהיר
מדי שנה נערכת אליפות העולם בשחמט מהיר. באליפות האחרונה שנערכה בדצמבר 2021, בוורשה, פולין ניצח נודירבק אבדוסאטורוב בגברים ואלכסנדרה קוסטניוק בנשים.
חלי אברהם איתן
ביוגרפיה
ב-2016 זכתה במקום השני בתחרות השירה הבינלאומית של קונגרס השירה העולמי ה-36 בפראג.
יוליוס הראשון
לקריאה נוספת
Duff, Eamon. Saints and Sinners: A History of the Popes, Yale University Press, 2001, pp. 30–32. ISBN 0300091656
שד נאה
שד נאה (באנגלית: Handsome Devil) הוא סרט דרמה להט"בי אירי משנת 2016 אשר בוים והוסרט על ידי ג'ון באטלר. את הדמויות הראשיות מגלמים פיון או'שיי, ניקולס גאליצין ואנדרו סקוט. הסרט הוקרן לראשונה כבר ב-11 בספטמבר 2016 בפסטיבל הסרטים הבינלאומי בטורונטו.